प्रतिष्ठा का मैच
प्रशासन जीता माकपा हारी
25 मीटर का फासला, मानों थम गई सांसें
विरोधसभा में शामिल लोग धारा 144 तोड़ने डिपो तिराहे की ओर बढ़ रहे थे। सामने हथियारबंद भारी पुलिस तैनात थी। दोनों के बीच महज 25 मीटर का फासला रहा। उस वक्त मानों हर किसी कि सांसें थम गई। आखिर अगले पल क्या होगा?
पुलिसने किया फ्लैग मार्च | माकपाकी सभा कृषि उपज मंडी में सभा शुरू होने से पहले पुलिस ने कृषि मंडी से कलेक्ट्रेट तक फ्लैग मार्च भी किया।
सीकर. बुधवारको शहर में हुए प्रदर्शन को एक तरह से प्रशासन और माकपा के बीच प्रतिष्ठा का मैच भी माना जा सकता है। दोनाें पक्षों ने इस मैच को जीतने की पूरी तैयारी और कोशिश की, लेकिन शाम साढ़े चार बजे जब मामले का पटाक्षेप हुआ तो जानकारों ने इस मैच को ड्रॉ बताया। उनका कहना था कि बुधवार को दिनभर चले नाटकीय घटनाक्रम में ना तो प्रशासन की जीत हुई और ना ही माकपा की हार। इतना जरूर है कि दोनों पक्ष प्रतिष्ठा बचाने में कामयाब रहे। प्रशासन की यह उपलब्धि रही कि शहर में किसी तरह का हुड़दंग या हंगामा नहीं हुआ। वहीं अमराराम के नेतृत्व में माकपा ने धारा 144 तोड़ते हुए ताकत दिखाने का प्रयास किया और समर्थकों में उत्साह भी फूंका।
कृषि उपज मंडी में हुई माकपा की सभा में माैजूद कार्यकर्ता।
माकपा ने इन मांगों का प्रस्ताव पारित किया
सभामें माकपा ने चार मांगों का प्रस्ताव पारित किया। इसमें एसएफआई कार्यकर्ताओं पर हुए लाठीचार्ज की न्यायिक जांच कराने, जांच नहीं होने तक एसपी-कलेक्टर को हटाने, छात्रों के मुकदमे वापस लेने और छात्रनेता सुभाष जाखड़ के हमलावरों को गिरफ्तार करने की मांग रखी।
awa_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva